**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**E L Ő T E R J E S Z T É S**

A Máltai Szeretetszolgálat Egyesület Észak-alföldi Régióval kötött térítésmentes használatba adási szerződés elfogadására

Martfű Város Önkormányzata Képviselő-testületének

2013. december 05-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság

 Egészségügyi Foglalkoztatási és Szociális Bizottság

Döntéshozatal: egyszerű többség

Tárgyalási mód: nyilvános ülés

Tisztelt Képviselő-testület !

2013. októberében megkeresték az önkormányzatot a Máltai Szeretetszolgálat Egyesület Észak-alföldi Régiójához tartozó szolnoki csoport képviselői, azzal a szándékkal, hogy szeretnének Martfűn is karitatív tevékenységet végezni, melyhez megfelelő helyiség biztosítását kérték.

A martfűi működéshez megtalálták a lelkes közreműködőt Vass Éva személyében, aki készségesen és elhivatottan megkezdte a szervező munkát.

 A Máltai Szeretetszolgálat korrekt tevékenysége közismert. Természetbeni, pénzbeli adományokat gyűjt, azokat a rászorulók közt szétosztja, ingyenes egészségügyi oktatást végez, segítséget nyújt a rászorulóknak, gondoskodik a külföldi adományok átvételéről, megőrzéséről, igazságos elosztásáról. A Szeretetszolgálat által fémjelzett akciók, adománygyűjtések, egyéb rendezvények méltán váltanak ki elismerést. A Martfűi csoport kialakulásával a szervezet nemcsak a martfűieket segítené, hanem régiós szerepet is betölthetne a működési területén.

Azzal hogy a működésüket Martfűre is ki szeretnék terjeszteni, a város szociális ellátásának tevékenysége bővülne, hiszen az önkormányzat szociális feladatellátásában is részt vállalnak.

A Martfűi működésükhöz az önkormányzat biztosítaná a számukra is igen alkalmasnak talált épületet, a volt Gyerekjóléti és Családsegítő Központ üresen álló épületét.

A szervezet az önkormányzat által biztosítandó épület térítésmentes használatba adását javaslom.

Kérem a Képviselő-testületet az előterjesztés megtárgyalására és a határozati javaslat elfogadására

…/2013. ( XII. 05.) Ö. határozat

A Máltai Szeretetszolgálat Egyesület Észak-alföldi Régióval kötött térítésmentes használatba adási szerződés elfogadására.

Martfű Város Önkormányzatának Képviselő-testülete megtárgyalta a Máltai Szeretetszolgálat Egyesület Észak- alföldi Régióval kötött térítésmentes használatba adási szerződés elfogadására szóló előterjesztést és a szerződést a határozat melléklete szerint jóváhagyólag elfogad.

Martfű, 2013. november 26.

 Dr. Kiss Edit

 polgármester

 Látta: Szász Éva

 jegyző

 Erről értesülnek:

1./ Jász-Nagykun-Szolnok Megyei Kormányhivatal, Szolnok,

2./ Valamennyi Képviselő, helyben,

3./ Máltai Szeretetszolgálat Egyesület Észak-Alföldi Régió

4./ Irattár